CELEX: 32018D1137
Language: fi
Date: 2018-08-10 00:00:00
Title: Komission täytäntöönpanopäätös (EU) 2018/1137, annettu 10 päivänä elokuuta 2018, tietyistä kolmansista maista peräisin olevien tavaroiden kuljetuksessa käytettävään puiseen pakkausmateriaaliin sovellettavista valvonnasta, kasvien terveystarkastuksista ja toimenpiteistä (tiedoksiannettu numerolla C(2018) 5245)

14.8.2018   
               
               
                  FI
               
               
                  Euroopan unionin virallinen lehti
               
               
                  L 205/54
               
            
         KOMISSION TÄYTÄNTÖÖNPANOPÄÄTÖS (EU) 2018/1137,
         annettu 10 päivänä elokuuta 2018,
         tietyistä kolmansista maista peräisin olevien tavaroiden kuljetuksessa käytettävään puiseen pakkausmateriaaliin sovellettavista valvonnasta, kasvien terveystarkastuksista ja toimenpiteistä
         
            
               (tiedoksiannettu numerolla C(2018) 5245)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan kolmannen ja neljännen virkkeen,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2013/92/EU (2) säädetään kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta. Kyseisen päätöksen 1–4 artiklan voimassaolo päättyy 31 päivänä heinäkuuta 2018.
                  
               
                     (2)
                  
                  
                     Jäsenvaltioiden kyseisen päätöksen sekä direktiivin 2000/29/EY 13 a artiklan perusteella tekemät kasvien terveystarkastukset ovat osoittaneet, että tiettyjen Valko-Venäjältä ja Kiinasta peräisin olevien tavaroiden, jäljempänä ’erikseen määritellyt tavarat’, kuljetuksessa käytetty puinen pakkausmateriaali ei ole ollut direktiivin 2000/29/EY liitteessä IV olevan A osan I jakson 2 kohdassa esitettyjen, puisen pakkausmateriaalin merkintöjä koskevien unionin vaatimusten mukaista ja joissakin tapauksissa se on ollut myös kyseisen direktiivin liitteessä I olevassa A osassa lueteltujen haitallisten organismien saastuttamaa.
                  
               
                     (3)
                  
                  
                     Jotta voitaisiin varmistaa kasvien terveystarkastuksia tekevien viranomaisten parempi valmistautuminen, lentokenttäviranomaisten, satamaviranomaisten, muiden tavaroiden liikkumisen valvonnasta vastaavien viranomaisten tai erikseen määriteltyjen tavaroiden, joissa on puista pakkausmateriaalia, tuontiin liittyvien alan toimijoiden olisi annettava saapumispaikan tullitoimipaikalle ja saapumispaikan vastuussa olevalle viralliselle elimelle ennakkoilmoitus heti, kun ne saavat tiedon puisen pakkausmateriaalin lähestyvästä saapumisesta.
                  
               
                     (4)
                  
                  
                     Erikseen määriteltyjen tavaroiden lähetysten puiselle pakkausmateriaalille olisi tehtävä kasvien terveystarkastuksia säännöllisesti. Jäsenvaltioiden olisi määritettävä erikseen määriteltyjen tavaroiden lähetysten puisen pakkausmateriaalin osuus, jolle kasvien terveystarkastuksia tehdään. Osuuden ei pitäisi olla alle 1 prosentti erikseen määriteltyjen tavaroiden lähetysten tuodusta puisesta pakkausmateriaalista, jotta varmistetaan, että tarkastuksen kohteena on edustava otos.
                  
               
                     (5)
                  
                  
                     Kyseiseen puiseen pakkausmateriaaliin samoin kuin erikseen määriteltyihin tavaroihin olisi sovellettava tullivalvontaa koskevia unionin sääntöjä siihen asti, että kasvien terveystarkastukset on tehty, jotta varmistetaan, että niiden vapaasta liikkuvuudesta unionin alueella ei aiheudu kasvinterveysriskejä.
                  
               
                     (6)
                  
                  
                     Kasvien terveystarkastukset olisi tehtävä unioniin saapumispaikassa tai vastuussa olevan virallisen elimen tätä varten hyväksymässä määräpaikassa, jotta voidaan varmistaa, että tarkastukset tehdään asianmukaisimmassa paikassa.
                  
               
                     (7)
                  
                  
                     Jos kasvien terveystarkastukset tehdään määräpaikassa ja niissä ilmenee, että direktiivin 2000/29/EY liitteessä IV olevan A osan I jakson 2 kohtaa ei ole noudatettu tai että puisen pakkausmateriaalin on todettu olevan kyseisen direktiivin liitteessä I olevassa A osassa lueteltujen haitallisten organismien saastuttamaa, kyseessä olevan jäsenvaltion olisi käsiteltävä kyseinen puinen pakkausmateriaali asianmukaisesti ja hävitettävä se välittömästi unionin alueen kasvinterveyden suojelun takaamiseksi.
                  
               
                     (8)
                  
                  
                     Jäsenvaltioiden olisi ilmoitettava komissiolle tämän päätöksen mukaisesti tehtyjen kasvien terveystarkastusten lukumäärä ja tulokset käyttäen erityistä sähköistä raportointimallia.
                  
               
                     (9)
                  
                  
                     Tähän mennessä tehdyistä kasvien terveystarkastuksista saadut kokemukset osoittavat, että jäsenvaltioiden on syytä ilmoittaa kaikki tiedot, jotka tarvitaan epäluotettavien tai virheellisten merkintöjen lähteiden tunnistamiseksi, jotta kyseisten kolmansien maiden kansallisille kasvinsuojelujärjestöille voidaan toimittaa lisätietoja raportoiduista puisen pakkausmateriaalin pysäytyksistä.
                  
               
                     (10)
                  
                  
                     Tätä päätöstä olisi sovellettava 1 päivästä lokakuuta 2018, jotta vastuussa olevilla virallisilla elimillä ja alan toimijoilla olisi riittävästi aikaa mukautua uusiin säännöksiin.
                  
               
                     (11)
                  
                  
                     Jotta varmistetaan, että kyseiseen päivään mennessä ei esiinny oikeudellista tyhjiötä, täytäntöönpanopäätöksen 2013/92/EU 1–4 artiklaa, joiden voimassaolo päättyy 31 päivänä heinäkuuta 2018, olisi sovellettava 30 päivään syyskuuta 2018 asti.
                  
               
                     (12)
                  
                  
                     Oikeudellisen selkeyden vuoksi täytäntöönpanopäätös 2013/92/EU olisi kumottava 1 päivästä lokakuuta 2018, joka on tämän päätöksen soveltamispäivä.
                  
               
                     (13)
                  
                  
                     Tätä päätöstä olisi sovellettava 30 päivään kesäkuuta 2020, jotta mahdollistetaan tarvittavien toimenpiteiden hyväksyminen siihen mennessä.
                  
               
                     (14)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Määritelmät
            Tässä päätöksessä tarkoitetaan
            
                        a)
                     
                     
                        ’puisella pakkausmateriaalilla’ puuta tai puutuotteita, joita käytetään tavaroiden tukemiseen, suojaamiseen tai kantamiseen pakkauslaatikkoina, -rasioina, -häkkeinä ja -pyttyinä ja niiden kaltaisina päällyksinä, kuormalavoina, laatikkokuormalavoina ja muina lastauslavoina, kuormalavojen lavakauluksina ja sälytyspuina, riippumatta siitä, ovatko ne tosiasiallisesti käytössä erilaisten tavaroiden kuljetuksessa; tähän ei lueta enintään 6 millimetrin paksuista raakapuuta eikä liimaamalla, lämpö- tai painekäsittelyllä tai niiden yhdistelmällä tuotettua puutavarajalostetta;
                     
                  
                        b)
                     
                     
                        ’erikseen määritellyillä tavaroilla’ Valko-Venäjältä tai Kiinasta peräisin olevia, unioniin tuotavia tavaroita, joita tukee, suojaa tai kantaa puinen pakkausmateriaali ja joissa on tämän päätöksen liitteessä I luetellut yhdistetyn nimikkeistön (CN) koodit tai Taric-koodit ja jotka vastaavat neuvoston asetuksen (ETY) N:o 2658/87 (3) liitteessä I vahvistettuja kuvauksia;
                     
                  
                        c)
                     
                     
                        ’lähetyksellä’ tavaroita, jotka on merkitty yhteen asiakirjaan, jota tarvitaan tullimuodollisuuksia tai muita muodollisuuksia varten;
                     
                  
                        d)
                     
                     
                        ’alan toimijalla’ julkis- tai yksityisoikeudellista henkilöä, joka osallistuu ammatillisen toimintansa puitteissa puisen pakkausmateriaalin tuomiseen unionin alueelle ja on oikeudellisesti vastuussa siitä.
                     
                  
         
            2 artikla
            Valvonta
            Erikseen määriteltyjen tavaroiden kunkin lähetyksen puiseen pakkausmateriaaliin on siitä lähtien, kun se tulee unionin tullialueelle, kohdistettava Euroopan parlamentin ja neuvoston asetuksen (EU) N:o 952/2013 (4) 134 artiklan nojalla tullivalvontaa sekä direktiivin 2000/29/EY 13 artiklan 1 kohdassa tarkoitettua vastuussa olevien virallisten elinten valvontaa.
            Puinen pakkausmateriaali ja erikseen määritellyt tavarat voidaan asettaa johonkin asetuksen (EU) N:o 952/2013 5 artiklan 16 kohdan a ja b alakohdassa täsmennettyyn tullimenettelyyn, lukuun ottamatta kyseisen asetuksen 210 artiklan a ja b alakohdassa tarkoitettuja erityismenettelyjä, ainoastaan jos tämän päätöksen 4 artiklassa tarkoitetut kasvien terveystarkastukset on saatettu päätökseen.
         
         
            3 artikla
            Tuotua puista pakkausmateriaalia koskeva ennakkoilmoitus
            Lentokenttäviranomaisten, satamaviranomaisten, muiden tavaroiden liikkumisen valvonnasta vastaavien viranomaisten tai erikseen määriteltyjen tavaroiden, joissa on puista pakkausmateriaalia, tuontiin liittyvien alan toimijoiden on annettava saapumispaikan tullitoimipaikalle tai saapumispaikan vastuussa olevalle viralliselle elimelle ennakkoilmoitus heti kun ne saavat tiedon puisen pakkausmateriaalin lähestyvästä saapumisesta.
         
         
            4 artikla
            Kasvien terveystarkastukset
            Erikseen määriteltyjen tavaroiden lähetysten puiselle pakkausmateriaalille on tehtävä säännöllisesti direktiivin 2000/29/EY 13 a artiklan 1 kohdan b alakohdan iii alakohdassa tarkoitettuja kasvien terveystarkastuksia, jotta varmistetaan puisen pakkausmateriaalin täyttävän direktiivin 2000/29/EY liitteessä IV olevan A osan I jakson 2 kohdassa vahvistetut vaatimukset.
            Jäsenvaltioiden on määritettävä kasvien yksilöityjen terveysriskien perusteella erikseen määriteltyjen tavaroiden lähetysten puisen pakkausmateriaalin osuus, jolle kasvien terveystarkastuksia tehdään. Osuus ei saa olla alle 1 prosentti erikseen määriteltyjen tavaroiden lähetyksistä. Siihen asti, kun tarkastukset on saatu päätökseen, puinen pakkausmateriaali ja erikseen määritellyt tavarat on pidettävä tullivalvonnassa asetuksen (EU) N:o 952/2013 134 artiklan nojalla ja vastuussa olevan virallisen elimen valvonnassa.
            Kasvien terveystarkastukset on tehtävä unioniin saapumispaikassa tai vastuussa olevan virallisen elimen tätä varten hyväksymässä määräpaikassa.
         
         
            5 artikla
            Säännösten noudattamatta jättäminen
            Jos 4 artiklassa tarkoitetuissa kasvien terveystarkastuksissa ilmenee, että direktiivin 2000/29/EY liitteessä IV olevan A osan I jakson 2 kohtaa ei ole noudatettu tai että puisen pakkausmateriaalin on todettu olevan kyseisen direktiivin liitteessä I olevassa A osassa lueteltujen haitallisten organismien saastuttama, kyseessä olevan jäsenvaltion on välittömästi kohdistettava säännösten vastaiseen puiseen pakkausmateriaaliin jokin kyseisen direktiivin 13 c artiklan 7 kohdassa säädetyistä toimenpiteistä.
            Jos sääntöjenvastaisuus todetaan tai saastuminen havaitaan tämän päätöksen 4 artiklassa tarkoitetussa määräpaikassa, kyseessä olevan jäsenvaltion on varmistettava, että puinen pakkausmateriaali hävitetään välittömästi. Puinen pakkausmateriaali on ennen hävittämistä käsiteltävä sen varmistamiseksi, että hävittämisen aikana ja sen jälkeen ei esiinny kasvinterveysriskejä.
         
         
            6 artikla
            Raportointi
            Sen estämättä, mitä komission direktiivissä 94/3/EY (5) säädetään, jäsenvaltioiden on ilmoitettava komissiolle tämän päätöksen mukaisesti tehtyjen kasvien terveystarkastusten lukumäärä ja tulokset käyttäen tämän päätöksen liitteessä II vahvistettua sähköisen raportoinnin mallia seuraaviin päivämääriin mennessä:
            
                        a)
                     
                     
                        31 päivään lokakuuta 2019 mennessä 1 päivän lokakuuta 2018 ja 30 päivän syyskuuta 2019 väliseltä ajalta;
                     
                  
                        b)
                     
                     
                        31 päivään maaliskuuta 2020 mennessä 1 päivän lokakuuta 2019 ja 29 päivän helmikuuta 2020 väliseltä ajalta.
                     
                  
         
            7 artikla
            Täytäntöönpanopäätöksen 2013/92/EU muuttaminen
            Muutetaan täytäntöönpanopäätöksen 2013/92/EU 7 artiklan toinen kohta seuraavasti:
            
               ”Sen 1–4 artiklaa sovelletaan 30 päivään syyskuuta 2018.”
            
         
         
            8 artikla
            Täytäntöönpanopäätöksen 2013/92/EU kumoaminen
            Kumotaan täytäntöönpanopäätös 2013/92/EU 1 päivästä lokakuuta 2018.
         
         
            9 artikla
            Soveltaminen
            Tämän päätöksen 1–6 artiklaa sovelletaan 1 päivästä lokakuuta 2018.
            Tätä päätöstä sovelletaan 30 päivään kesäkuuta 2020.
         
         
            10 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 10 päivänä elokuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 169, 10.7.2000, s. 1.
         
            (2)  Komission täytäntöönpanopäätös 2013/92/EU, annettu 18 päivänä helmikuuta 2013, valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta (EUVL L 47, 20.2.2013, s. 74).
         
            (3)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
         
            (4)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
         
            (5)  Komission direktiivi 94/3/EY, annettu 21 päivänä tammikuuta 1994, kolmannesta maasta tulevan välittömästi kasvien terveyttä uhkaavan lähetyksen tai haitallisen organismin pysäyttämistä koskevasta ilmoitusmenettelystä (EYVL L 32, 5.2.1994, s. 37).
      
      
         
            LIITE I
            
               ERIKSEEN MÄÄRITELLYT TAVARAT
            
            
                        2514 00 00 
                     
                     
                        Liuskekivi, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                  
                        2515 
                     
                     
                        Marmori, travertiini, Belgian marmori (eli Belgian graniitti) ja muu muistomerkki- ja rakennuskalkkikivi, jonka näennäinen ominaispaino on vähintään 2,5, sekä alabasteri, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                  
                        2516 
                     
                     
                        Graniitti, porfyyri, basaltti, hiekkakivi ja muu muistomerkki- ja rakennuskivi, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                  
                        4401 
                     
                     
                        Polttopuu, rankoina, pölkkyinä, halkoina, oksina, risukimppuina tai niiden kaltaisissa muodoissa; puu lastuina ja hakkeena; sahanpuru ja puujäte, myös pölkyiksi, briketeiksi, pelleteiksi tai niiden kaltaiseen muotoon yhteenpuristettu
                     
                  
                        4415 
                     
                     
                        Puiset pakkauslaatikot, -rasiat, -häkit, -pytyt ja niiden kaltaiset päällykset; puiset kaapeli- ja johdinkelat; kuormalavat, laatikkokuormalavat ja muut puiset lastauslavat; puiset kuormauslavojen lavakaulukset (ei kuitenkaan kontit, jotka on erityisesti suunniteltu ja varustettu yhtä tai useampaa kuljetustapaa varten)
                     
                  
                        4415 20 
                     
                     
                        Kuormalavat, laatikkokuormalavat ja muut puiset lastauslavat; kuormalavojen kannattimet (ei kuitenkaan kontit, jotka on erityisesti suunniteltu ja varustettu yhtä tai useampaa kuljetustapaa varten)
                     
                  
                        4415 20 90 
                     
                     
                        Laatikkokuormalavat ja muut lastauslavat, puuta (ei kuitenkaan kontit, jotka on erityisesti suunniteltu ja varustettu yhtä tai useampaa kuljetustapaa varten; kuormalavat ja kuormauslavojen lavakaulukset)
                     
                  
                        4415 20 20 
                     
                     
                        Kuormalavat ja kuormauslavojen lavakaulukset, puuta
                     
                  
                        4418 
                     
                     
                        Rakennuspuusepän ja kirvesmiehen tuotteet, myös puiset solulevyt, yhdistetyt parkettilaatat, päreet ja paanut (paitsi panelointi ristiinliimattua vaneria, yhdistämättömät laatat ja rimat parkettilattioita varten, tehdasvalmisteiset rakennukset)
                     
                  
                        4421 
                     
                     
                        Puusta valmistetut tavarat, m.k.
                     
                  
                        6501 00 
                     
                     
                        Hatunteelmät, huopaa, muotoon puristamattomat ja lierittömät; litteät ja lieriömäiset (myös auki leikatut) hatunteelmät, huopaa
                     
                  
                        6801 00 00 
                     
                     
                        Katukivi, reunakivi ja käytävänpäällyskivi, luonnonkiveä (ei kuitenkaan liuskekiveä)
                     
                  
                        6802 
                     
                     
                        Työstetty muistomerkki- ja rakennuskivi (ei kuitenkaan liuskekivi) ja siitä tehdyt tavarat, muut kuin nimikkeeseen 6801  kuuluvat; mosaiikki- ja niiden kaltaiset kivet, luonnonkiveä (myös liuskekiveä), myös alustalle kiinnitetyt; keinotekoisesti värjätyt rouheet, sirut ja jauheet, luonnonkiveä (myös liuskekiveä)
                     
                  
                        6803 00 
                     
                     
                        Työstetty liuskekivi ja liuskekivitavarat, myös yhteenpuristettua liuskekiveä (ei kuitenkaan liuskekivi rouheena, siruina, tai jauheena, mosaiikki- ja sen kaltaisina kivinä, liuskekivikynät sekä käyttövalmiit kirjoitus- ja piirustustaulut liuskekiveä)
                     
                  
                        6810 
                     
                     
                        Sementistä, betonista tai tekokivestä valmistetut tavarat, myös vahvistetut
                     
                  
                        6811 40 
                     
                     
                        Asbestisementistä, selluloosakuitusementistä tai niiden kaltaisesta aineesta valmistetut tavarat, asbestia sisältävät
                     
                  
                        6902 00 
                     
                     
                        Tulenkestävät tiilet, laatat ja niiden kaltaiset tulenkestävät keraamiset rakennustarvikkeet, muut kuin piipitoisista fossiilijauheista tai niiden kaltaisista piipitoisista maalajeista valmistetut tavarat
                     
                  
                        6904 00 
                     
                     
                        Keraamiset rakennustiilet, lattiapalkit, tuki- ja täytetiilet ja niiden kaltaiset tavarat, muut kuin tulenkestävät
                     
                  
                        6905 00 
                     
                     
                        Kattotiilet, savupiipun jatkokset, savuhatut, savupiipun sisävuoraukset, arkkitehtoniset koristeet ja muut keraamiset rakennustarvikkeet
                     
                  
                        6906 00 
                     
                     
                        Keraamiset putket, kourut sekä putkien liitos- ja muut osat (ei kuitenkaan piipitoisista fossiilijauheista tai niiden kaltaisista piipitoisista maalajeista valmistetut, tulenkestävät keraamiset tavarat, savupiipun sisävuoraukset, laboratorioita varten suunnitellut putket, sähköeristysputket ja -liitokset sekä muut putket sähköteknisiin tarkoituksiin)
                     
                  
                        6907 
                     
                     
                        Keraamiset katulaatat, lattialaatat ja seinälaatat; keraamiset mosaiikkikuutiot ja niiden kaltaiset tuotteet, myös alustalla (ei kuitenkaan piipitoisista fossiilijauheista tai niiden kaltaisista piipitoisista maalajeista valmistetut, tulenkestävät tavarat, lautasen tai pannun alustoiksi sovitetut laatat, ornamentit ja erityisesti uuneja varten valmistetut kaakelit)
                     
                  
                        6912 00 83 
                     
                     
                        Talousesineet sekä toalettiesineet, kivitavaraa (ei kuitenkaan pöytä- ja keittiöesineet, kylpyammeet, pesuistuimet, pesualtaat ja niiden kaltaiset kiinteät saniteettikalusteet, pienoispatsaat ja muut koriste-esineet, koripullot, tölkit, ruukut ja niiden kaltaiset tavaroiden pakkaus- tai kuljetussäiliöt)
                     
                  
                        6912 00 23 
                     
                     
                        Pöytä- ja keittiöesineet, kivitavaraa (ei kuitenkaan pienoispatsaat ja muut koriste-esineet, koripullot, tölkit, ruukut ja niiden kaltaiset tavaroiden pakkaus- tai kuljetussäiliöt, kahvi- ja maustemyllyt, joiden säiliöt ovat keraamista ainetta ja työtä suorittavat osat metallia)
                     
                  
                        7210 
                     
                     
                        Levyvalmisteet, rautaa tai seostamatonta terästä, leveys vähintään 600 mm, kuumavalssatut tai kylmävalssatut, pleteroidut tai muulla tavalla metallilla tai muulla aineella pinnoitetut
                     
                  
                        7313 00 
                     
                     
                        Piikkilanka rautaa tai terästä; kierretty vanne tai kierretty yksinkertainen lattalanka, myös piikein, sekä löyhästi kierretty kaksisäikeinen lanka, jollaisia käytetään aitauslankana, rautaa tai terästä
                     
                  
                        7317 00 
                     
                     
                        Naulat, piirustus- ja muut nastat, aaltonaulat, sinkilät ja niiden kaltaiset tavarat, rautaa tai terästä, myös jos niiden kanta on muuta ainetta (ei kuitenkaan tavarat, joiden kanta on kuparia, eikä nitomaniitit kaistaleina)
                     
                  
                        7318 
                     
                     
                        Ruuvit, pultit, mutterit, kansiruuvit, koukkuruuvit, niitit, sokat ja sokkanaulat, aluslaatat, m.l. jousilaatat, ja niiden kaltaiset tavarat, rautaa tai terästä (paitsi ruuvinaulat sekä kierretulpat)
                     
                  
                        7415 
                     
                     
                        Naulat, piirustus- ja muut nastat, sinkilät ja niiden kaltaiset tavarat, kuparia, tai kuparikantaiset rauta- tai teräsvarsin, ruuvit, pultit, mutterit, kansiruuvit, koukkuruuvit, niitit, sokat ja sokkanaulat, aluslaatat ”m.l. jousilaatat” ja niiden kaltaiset tavarat, kuparia (ei kuitenkaan nitomaniitit kaistaleina eikä ruuvinaulat sekä kierretulpat, -tapit ja niiden kaltaiset)
                     
                  
                        8101 96 
                     
                     
                        Volframilanka
                     
                  
                        8102 96 
                     
                     
                        Molybdeenilanka
                     
                  
                        8205 90 10 
                     
                     
                        Alasimet; kenttäahjot; käsi- tai jalkakäyttöiset hiomalaitteet
                     
                  
                        8465 93 
                     
                     
                        Hioma- tai kiillotuskoneet puun, korkin, luun, kovakumin, kovamuovin tai niiden kaltaisten kovien aineiden työstöön (ei kuitenkaan käsityövälineet eikä työstökeskukset)
                     
                  
                        4504 90 80 
                     
                     
                        Puristekorkki, myös jos siinä on sideainetta, ja puristekorkkitavarat (ei kuitenkaan jalkineet ja niiden osat, sisäpohjat, myös irralliset; päähineet ja niiden osat; ammusten etupanokset; lelut, pelit, urheiluvälineet ja niiden osat; palat, laatat, levyt tai kaistaleet; lattia- ja seinälaatat, kaikenmuotoiset; täyteiset lieriöt, myös pyörylät; pullontulpat ja muut tulpat)
                     
                  
                        4823 90 85 
                     
                     
                        Paperi, kartonki, pahvi, selluloosavanu ja selluloosakuituharso kaistaleina tai rullina, joiden leveys on enintään 36 cm, suorakaiteen tai neliön muotoisina arkkeina, joiden yksikään sivu ei ole pituudeltaan suurempi kuin 36 cm kun arkki on aukilevitetty, tai muuhun kuin suorakaiteen tai neliön muotoon leikattuina, sekä tavarat paperimassaa, paperia, kartonkia, pahvia, selluloosavanua tai selluloosakuituharsoa, muualle kuulumattomat
                     
                  
                        6912 00 83 
                     
                     
                        Talousesineet sekä toalettiesineet, kivitavaraa (ei kuitenkaan pöytä- ja keittiöesineet, kylpyammeet, pesuistuimet, pesualtaat ja niiden kaltaiset kiinteät saniteettikalusteet, pienoispatsaat ja muut koriste-esineet, koripullot, tölkit, ruukut ja niiden kaltaiset tavaroiden pakkaus- tai kuljetussäiliöt)
                     
                  
                        7108 13 80 
                     
                     
                        Kulta, myös platinoitu kulta, puolivalmisteena, muuhun kuin monetaariseen tarkoitukseen (ei kuitenkaan levyt ja nauhat, joiden paksuus tukiainetta lukuun ottamatta on suurempi kuin 0,15 mm, ja laatat, tangot, lanka ja profiilit)
                     
                  
                        7110 19 80 
                     
                     
                        Platina, puolivalmisteena (ei kuitenkaan levyt ja nauhat, joiden paksuus tukiainetta lukuun ottamatta on suurempi kuin 0,15 mm, ja laatat, tangot, lanka ja profiilit)
                     
                  
                        7304 31 20 
                     
                     
                        Tarkkuusputket, saumattomat, poikkileikkaukseltaan ympyrän muotoiset, rautaa tai seostamatonta terästä, kylmävedetyt tai kylmävalssatut (ei kuitenkaan putket, jollaisia käytetään öljy- tai kaasuputkijohdoissa, sekä vaippa- tai pumppausputket, jollaisia käytetään öljyn tai kaasun porauksessa)
                     
                  
                        7304 41 00 
                     
                     
                        Putket ja profiiliputket, saumattomat, poikkileikkaukseltaan ympyrän muotoiset, ruostumatonta terästä, kylmävedetyt tai kylmävalssatut (ei kuitenkaan putket, jollaisia käytetään öljy- tai kaasuputkijohdoissa, sekä vaippa- tai pumppausputket, jollaisia käytetään öljyn tai kaasun porauksessa)
                     
                  
                        8407 33 20 
                     
                     
                        Kipinäsytytteiset iskumäntämoottorit, jollaisia käytetään 87 ryhmän ajoneuvojen kuljettamiseen, iskutilavuus suurempi kuin 250 cm3 mutta enintään 500 cm3
                        
                     
                  
                        8407 33 80 
                     
                     
                        Kipinäsytytteiset iskumäntämoottorit, jollaisia käytetään 87 ryhmän ajoneuvojen kuljettamiseen, iskutilavuus suurempi kuin 500 cm3 mutta enintään 1 000  cm3
                        
                     
                  
                        8424 49 10 
                     
                     
                        Maataloudessa tai puutarhanhoidossa käytettävät ruiskutuslaitteet ja jauheiden levityslaitteet, traktoreihin asennettavat tai niillä vedettävät
                     
                  
                        8424 82 90 
                     
                     
                        Maataloudessa tai puutarhanhoidossa käytettävät mekaaniset nesteen tai jauheen ruiskutus-, hajotus- tai sumutuslaitteet, myös käsikäyttöiset (ei kuitenkaan ruiskutus- ja kastelulaitteet)
                     
                  
                        8424 89 40 
                     
                     
                        Mekaaniset nesteiden tai jauheiden ruiskutus-, hajotus- tai sumutuslaitteet, jollaisia käytetään yksinomaan tai pääasiassa painettujen piirien tai niiden rakenneyhdistelmien valmistuksessa
                     
                  
                        8424 89 70 
                     
                     
                        Mekaaniset nesteen tai jauheen ruiskutus-, hajotus- tai sumutuslaitteet, myös käsikäyttöiset, muualle kuulumattomat
                     
                  
                        8467 29 51 
                     
                     
                        Kulmahiomakoneet, käsikäyttöiset, yhteenrakennetuin sähkömoottorein, verkkokäyttöiset
                     
                  
                        8544 19 00 
                     
                     
                        Käämilanka, sähkötekniseen käyttöön, muuta ainetta kuin kuparia, eristetty
                     
                  
                        8544 49 91 
                     
                     
                        Sähkölangat ja -kaapelit, enintään 1 000  V:n nimellisjännitettä varten, eristetyt, ilman liittimiä, yksittäisen johdinlangan läpimitta suurempi kuin 0,51 mm, muualle kuulumattomat
                     
                  
                        8708 30 10 
                     
                     
                        Jarrut ja servojarrut sekä niiden osat seuraaviin ajoneuvoihin teollisesti asennettaviksi tarkoitetut: yksiakseliset puutarhatraktorit, pääasiallisesti henkilönkuljetukseen suunnitellut autot ja moottoriajoneuvot sekä tavarankuljetukseen tarkoitetut ajoneuvot, jotka on varustettu joko puristussytytteisellä mäntämoottorilla (diesel- tai puolidieselmoottori), jonka iskutilavuus on enintään 2 500  cm3, tai kipinäsytytteisellä mäntämoottorilla, jonka iskutilavuus on enintään 2 800  cm3 sekä nimikkeen 8705  erikoismoottoriajoneuvot, muualle kuulumattomat
                     
                  
                        8708 40 20 
                     
                     
                        Vaihdelaatikot ja niiden osat seuraaviin ajoneuvoihin teollisesti asennettaviksi tarkoitetut: yksiakseliset puutarhatraktorit, pääasiallisesti henkilönkuljetukseen suunnitellut autot ja moottoriajoneuvot sekä tavarankuljetukseen tarkoitetut ajoneuvot, jotka on varustettu joko puristussytytteisellä mäntämoottorilla (diesel- tai puolidieselmoottori), jonka iskutilavuus on enintään 2 500  cm3, tai kipinäsytytteisellä mäntämoottorilla, jonka iskutilavuus on enintään 2 800  cm3 sekä nimikkeen 8705  erikoismoottoriajoneuvot, muualle kuulumattomat
                     
                  
                        8708 91 20 
                     
                     
                        Lämmönsäteilijät ja niiden osat seuraaviin ajoneuvoihin teollisesti asennettaviksi tarkoitetut: yksiakseliset puutarhatraktorit, pääasiallisesti henkilönkuljetukseen suunnitellut autot ja moottoriajoneuvot sekä tavarankuljetukseen tarkoitetut ajoneuvot, jotka on varustettu joko puristussytytteisellä mäntämoottorilla (diesel- tai puolidieselmoottori), jonka iskutilavuus on enintään 2 500  cm3, tai kipinäsytytteisellä mäntämoottorilla, jonka iskutilavuus on enintään 2 800  cm3 sekä nimikkeen 8705  erikoismoottoriajoneuvot, muualle kuulumattomat
                     
                  
                        8708 92 20 
                     
                     
                        Äänenvaimentimet ja pakoputket sekä niiden osat seuraaviin ajoneuvoihin teollisesti asennettaviksi tarkoitetut: yksiakseliset puutarhatraktorit, pääasiallisesti henkilönkuljetukseen suunnitellut autot ja moottoriajoneuvot sekä tavarankuljetukseen tarkoitetut ajoneuvot, jotka on varustettu joko puristussytytteisellä mäntämoottorilla (diesel- tai puolidieselmoottori), jonka iskutilavuus on enintään 2 500  cm3, tai kipinäsytytteisellä mäntämoottorilla, jonka iskutilavuus on enintään 2 800  cm3 sekä nimikkeen 8705  erikoismoottoriajoneuvot, muualle kuulumattomat
                     
                  
      
      
         
            LIITE II
            
               RAPORTOINTIMALLI (6 ARTIKLASSA TARKOITETTU)
            
            
                        
                           Raportti Valko-Venäjältä ja Kiinasta peräisin olevien erikseen määriteltyjen tavaroiden lähetysten puisen pakkausmateriaalin tuonnin yhteydessä tehdyistä kasvinterveystarkastuksista
                        
                     
                  
                        
                           Raportointikausi:
                        
                     
                  
                        
                           Raportoiva jäsenvaltio:
                        
                     
                  
                        
                           Saapumispaikat, joita raportti koskee:
                        
                     
                     
                        
                           Tarkastuspaikat:
                        
                     
                     
                        
                           Määräpaikassa tarkastettujen lähetysten määrä:
                        
                        
                           Saapumispaikassa tarkastettujen lähetysten määrä:
                        
                     
                  
                         
                     
                     
                        
                           Yhdistetyn nimikkeistön koodi:
                        
                     
                  
                        Raportoivan jäsenvaltion kautta unioniin saapuvien lähetysten määrä
                     
                     
                         
                     
                  
                        
                           Tarkastettujen lähetysten määrä
                     
                     
                         
                     
                  
                        
                           joista sellaisten lähetysten määrä, joissa puinen pakkausmateriaali on vaatimustenmukainen
                     
                     
                         
                     
                  
                        
                           joista sellaisten lähetysten määrä, jotka on pysäytetty vaatimustenvastaisen puisen pakkausmateriaalin vuoksi
                     
                     
                         
                     
                  
                        
                                    —
                                 
                                 
                                    joista sellaisia, joissa on haitallinen organismi ja joissa ei ole vaatimustenmukaista ISPM 15 -merkkiä (esitettävä jaottelu haitallisten organismien mukaan sekä sen mukaan, puuttuuko merkki vai onko se virheellinen)
                                 
                              
                     
                         
                     
                  
                        
                                    —
                                 
                                 
                                    joista sellaisia, joissa on haitallinen organismi ja joissa on vaatimustenmukainen ISPM 15 -merkki (esitettävä jaottelu haitallisten organismien mukaan)
                                    Ilmoitettava maan koodi, tuottajan/käsittelyn tekijän koodi ja käsittelyn koodi ISPM 15 -merkin (-merkkien) mukaisesti
                                 
                              
                     
                         
                     
                  
                         
                     
                  
                        
                                    —
                                 
                                 
                                    joista sellaisia, joiden osalta todettu ainoastaan se, ettei niissä ole vaatimustenmukaista ISPM 15 -merkkiä, (esitettävä jaottelu sen mukaan, puuttuuko merkki vai onko se virheellinen)
                                 
                              
                     
                         
                     
                  
                        prosenttia (%) erikseen määritellyistä tavaroista tarkastettu (lähetysten kokonaismäärästä)